PSD Sibiu a pus în ramă realizările Guvernului Dăncilă și le-a scos în geam spre piața unde are loc protestul mișcării Vă Vedem

Mai multe afișe înrămate cu realizările Guvernului Dăncilă au apărut în ferestrele sediului PSD Sibiu iar ele pot fi văzute din Piața Huet, unde au loc zilnic protestul mut al mișcării Vă Vedem. Pe afișe sunt date statistice prezentate de premierul Dăncilă în discursul de la moțiunea de cenzură răspinsă miercuri în Parlament. Imaginile ne-au fost transmise de un cititor G4Media.ro

De luni de zile, membrii comunității ”Vă vedem din Sibiu” participă zilnic la un protest tăcut în fața sediului PSD din Sibiu.